2000/476/EY: Komission päätös, tehty 17 päivänä heinäkuuta 2000, luvan antamisesta jäsenvaltioille sallia tilapäisesti tiettyjen sellaisten lajien siementen pitäminen kaupan, jotka eivät täytä neuvoston direktiivin 66/401/ETY vaatimuksia (tiedoksiannettu numerolla K(2000) 1782)



Virallinen lehti nro L 187 , 26/07/2000 s. 0055 - 0055



Komission päätös, tehty 17 päivänä heinäkuuta 2000, luvan antamisesta jäsenvaltioille sallia tilapäisesti tiettyjen sellaisten lajien siementen pitäminen kaupan, jotka eivät täytä neuvoston direktiivin 66/401/ETY vaatimuksia (tiedoksiannettu numerolla K(2000) 1782) (2000/476/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 17 artiklan, sekä katsoo seuraavaa: (1) Ruotsissa ei ole saatavilla sen tarpeisiin nähden riittävästi kansallisiin sääoloihin soveltuvia peltoherneen (Pisum sativum) kevätlajikkeiden siemeniä, jotka täyttävät mainitun direktiivin vaatimuksen itävyyden osalta. (2) Tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainitussa direktiivissä säädetyt vaatimukset. (3) Ruotsille olisi sen vuoksi annettava lupa sallia Carneval-peltohernelajikkeen väljemmät vaatimukset täyttävien siementen kaupan pitäminen 30 päivään kesäkuuta 2000 asti. (4) Lisäksi muille jäsenvaltioille, jotka pystyvät toimittamaan Ruotsille edellä mainitun lajikkeen siemeniä, olisi annettava lupa sallia tällaisten siementen kaupan pitäminen. (5) Tässä päätöksessä säädetyt toimenpiteet ovat maataloudessa, puutarhanviljelyksessä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ruotsille annetaan lupa sallia 50 tonnin suuruisen määrän peltoherneen (Pisum sativum) Carneval-lajikkeen kevätlajikkeiden varmennettuja siemeniä, jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen alueellaan 30 päivään kesäkuuta 2000 asti, jos seuraavat vaatimukset täyttyvät: a) itävyys on vähintään 72 prosenttia; b) virallisessa etiketissä ilmoitetaan virallisesta siemenkokeesta laaditussa selosteessa ilmoitettu itävyys. 2 artikla 1. Myös muille kuin hakemuksen tehneelle jäsenvaltiolle annetaan lupa sallia 1 artiklan edellytysten mukaisesti ja hakemuksen tehneen jäsenvaltion esittämiin tarkoituksiin sellaisten siementen kaupan pitäminen alueellaan, joiden kaupan pitäminen on tämän päätöksen mukaisesti luvallista. 2. Asianomaisten jäsenvaltioiden on annettava toisilleen 1 kohdan soveltamiseksi tarvittava hallinnollinen apu. Ennen kuin lupa voidaan myöntää, muiden jäsenvaltioiden on ilmoitettava hakijajäsenvaltiolle aikomuksestaan sallia tällaisten siementen kaupan pitäminen. Hakijajäsenvaltio voi vastustaa luvan myöntämista vain, jos koko tässä päätöksessä myönnetty määrä on jo jaettu. 3 artikla Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä heinäkuuta 2000. Komission puolesta David Byrne Komission jäsen (1) EYVL 125, 11.7.1966, s. 2298/66. (2) EYVL L 25, 1.2.1999, s. 27.